નોંધનીય છે કે, તિરુવનંતપુરમનો આ કોઇ પહેલો મામલો નથી. સીપીએમ અને આરએસએસ વચ્ચે અથડામણની ખબરો સતત આવતી રહે છે. રાજેશ પર શનિવારે હુમલો થયો ત્યારે તેઓ આરએસએસની શાખાથી પરત ફરી રહ્યા હતા. હુમલા બાદ ઇજાગ્રસ્ત હાલતમાં તેમને તિરુવનંતપુરમ મેડિકલ કૉલેજ લઇ જવામાં આવ્યા હતા, જ્યાંથી ડૉક્ટરોએ તેમને એક પ્રાઇવેટ હોસ્પિટલમાં જવા કહ્યું. હોસ્પિટલમાં સારવાર દરમિયાન જ તેમનું મૃત્યુ થયું હતું. ભાજપના પ્રદેશ અધ્યક્ષ કે.રાજશેખરને આરોપ મુક્યો છે કે, આ હુમલા પાછળ માકપાનો હાથ છે. ન્યૂઝ એજન્સિ એએનઆઇ અનુસાર ભાજપે આ હત્યાના વિરોધમાં રવિવારે સંપૂર્ણ કેરળમાં બંધનું આહ્વાન કર્યું છે.